אלטאי (חבל מנהלי)

חבל מנהלי אלטאי (ברוסית: Алтайский край; תעתיק: אלטאיסקי קראי) הוא סובייקט בפדרציה הרוסית. נמצא בחלק הדרום-מערבי של המחוז הפדרלי הסיבירי. החבל גובל עם קזחסטן.

החבל הוקם בשנת 1937. עד לשנת 1991 רפובליקת אלטאי הייתה חלק ממנו.

מבחינה אדמיניסטרטיבית החבל מחולק ל-61 אזורים.

היסטוריה
התיישבות רוסית באזור החלה במחצית השנייה של המאה ה-17. לצורך הגנת הגבולות משבטים מקומיים הוקמו מבצרים. באותה תקופה התגלו מרבצי מתכות שונות (בעיקר זהב, כסף ונחושת) והוקמו מפעלים שהיו בבעלות הצאר. לקראת סוף המאה ה-19 כל המפעלים נסגרו.

כלכלה
כלכלת החבל מבוססת בעיקר על חקלאות. בעיר ברנאול קיימים מפעלי תעשייה משמעותיים.

דמוגרפיה
כ-54% מאוכלוסיית החבל מתגוררת בערים. בעיר הגדולה - ברנאול מתגוררים כ-600 אלף תושבים.
הרוסים מהווים כ-94% מאוכלוסיית החבל, הגרמנים - כ-2.1%, האוקראינים - כ-1.5%.

גרמנים הגיעו לאזור בעקבות הגירוש שבוצע בתחילת מלחמת העולם השנייה. בשנת 1959 התגוררו בחבל כ-142 אלף גרמנים והם היו כ-6% מכלל אוכלוסיית החבל. מספר גרמנים בחבל יורד בהדרגה ועתה מתגוררים בו רק 50 אלף גרמנים.

קישורים חיצוניים

 
 

רוסיה: חבלים מנהליים (קראיה)
מחוזות רוסיה בסיביר
מקומות ששימשו כמושבת עונשין
מדינות וטריטוריות שהוקמו ב-1937